Nuwe pad tussen Mosambiek en KZN geopenAfrika se langste hangbrug is ook pas in Mosambiek geopen. Arrive Alive via ANA Filipe Nyusi, Mosambiek se president, het Saterdag die amptelike opening van die nuwe pad tussen sy land se hoofstad, Maputo, en die Suid-Afrikaanse provinsie KwaZulu-Natal waargeneem. Die provinsiale departement van vervoer sê die reistyd tussen Maputo en Kosibaai, KwaZulu-Natal se Ooskus-grenspos, word danksy dié nuwe pad drasties verminder – van ses ure na net 90 minute. “Dis ŉ reuseprestasie,” sê die departement op Arrive Alive se webwerf. “Dit sal baie beteken vir die bevordering van handel en toerisme tussen Suid-Afrika en Mosambiek.”